[{"text_idx": "#000000", "text": "Hemeretzi lanek gorpuztuko dute euskal zinemaren parte-hartzea 71. Donostia Zinemaldian"}, {"text_idx": "#000001", "text": "Hemeretzi lanek \u201315 film luze, film ertain bat, film labur bat eta bi telesail\u2013 osatuko dute Donostia Zinemaldiaren 71. edizioko euskal parte-hartzea. Halaber, Paco Sagarzazu aktorearen ibilbide oparoa sarituko du Zinemira Sariak."}, {"text_idx": "#000003", "text": "Zinemira, euskal zinemari berariaz eskainitako saila da, Donostia Zinemaldiak eta Eusko Jaurlaritzako Kultura Sailak elkarlanean. Euskal zinemagintzaren azken lanen lagin bat erakutsi ohi du urtero: mundu mailako estreinaldiak, euskal ekoizpena daukatenak edota euskal komunitatea oinarri dutenak. Bada, aurtengoan, Zinemirak fikziozko eta ez-fikziozko bederatzi film hartuko ditu bere gain. Horietatik hiru, kontuan izanik Zinemaldian izango dutela mundu-estreinaldia, Euskal Zinemaren Irizar Saria irabazteko hautagai izango dira, Zinemaldiko beste sail batzuetako beste bi lanekin batera."}, {"text_idx": "#000004", "text": "Horrela, guztira bost ekoizpen lehiatuko dira 20.000 \u20ac-ko saria eskuratzeko:"}, {"text_idx": "#000005", "text": "Migratzaileek Europara iristeko egindako bidaia dramatikoa da Fermin Muguruzaren Bidasoa 2018-2023 dokumental berriaren ardatza. Errealizadore eta musikari gipuzkoarrak Zinemaldiko hainbat sailetan erakutsi izan ditu bere lanak, hala nola Zabaltegin (Zuloak, 2012), Zinemiran (Black is beltza, 2018) eta Belodromoan (Black is beltza II: Ainhoa, 2022)."}, {"text_idx": "#000006", "text": "Zinemiran ohikoa da, halaber, Josu Martinezen parte-hartzea. Beste edizio batzuetan Sagarren denbora. 25 urte deserritik itzultzen (2010) eta Paperezko hegoak (Alas de papel, 2021) filmak aurkeztu ondoren bi filmerekin izango da aurten Donostian: batetik, Bizkarsoro, alegiazko herri batean kokaturiko bost istorio errealez osaturikoa; bestetik, Mirande, film baterako zirriborroa \u2013Zinemira sailari amaiera emango dion lana\u2013 Jon Mirande idazlearen bizitza eta lanerako hurbilketa bat."}, {"text_idx": "#000009", "text": "Euskal zinemagileak Zinemaldiko beste sail eta gala batzuetan"}, {"text_idx": "#000011", "text": "Victor Ericek jasoko du aurtengo edizioko Donostia Sarietako bat (sari hori beretuko duen lehen euskal zinemagilea izango da), eta Cerrar los ojos / Close Your Eyes aurkezteko aukera izango du, bakarka zuzendutako lehen filmarekin (El espi\u0301ritu de la colmena) Urrezko Maskorra eraman eta 50 urte geroago."}, {"text_idx": "#000012", "text": "Zabaltegi-Tabakalera sailean, bestalde, bi euskal ekoizpen emango dira: batetik, Ion de Sosaren Mama\u0301ntula film ertainak mundu-estreinaldia izango du; bestetik, Irati Gorostidiren Contadores film laburra emango da, a iazko Kimuak katalogoan bildu ondoren. Gaur egun, Gorostidi bere lehen film luzea ari da garatzen, Anekumen, 2022ko Ikusmira Berriak programan eta beste mentoretza- eta merkatu-programa batzuetan hautatua."}, {"text_idx": "#000016", "text": "Zinema-aretoetan emango ez badira ere, proiektu-fasean diren euskal ekoizpen batzuk ere izango dira Zinemaldian, hala nola La u\u0301ltima noche de un erasmus en Roma, David Pe\u0301rez San\u0303udo Ikusmira Berriak egonaldi-programan prestatzen ari den filma, eta baita Bonzo Studiosek Zinemaldia Startup Challenge atalean aurkeztutako proiektua ere."}, {"text_idx": "#000018", "text": "Aurten, Zinemaldiak eta ekoizle-elkarteek Paco Sagarzazu aktorea omentzea erabaki dute, azken 40 urteotan \u201cezinbestekoa\u201d izan delako euskal zinemagintzan eta antzerkigintzan."}, {"text_idx": "#000019", "text": "Hemen ikus dezakezue, xehe, euskal zinemaren parte-hartzea."}, {"text_idx": "#000022", "text": "Santurzinek 11. edizioan lehiatuko diren filmak iragarri diru"}, {"text_idx": "#000028", "text": "Haurrek ere Zinemaldiaz gozatu ahal izango dute"}]